**Rătăcire**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe fresca lumii plină de contraste

Se-adună depărtările trucate,

Nici vremurile foste-odată caste

Nu mai au loc în jocuri cumpătate.

Din amplele restricţii sorb tăcerea

Ce se adună în jalnice păreri,

In nori îmi pierd şi visul şi puterea

Şi-n reverie, adorm pe primăveri.

Din ochii stelelor curg pete roşii

Însângerate, lăcrimând tristeţe,

Din ursa-n care se ascund strămoşii

Aş vrea să fur necontenit juneţe.

In aşteptări mereu pândeşte clipa

La colţul fericirilor batante,

Am să-i deschid ca să alumg risipa

Din rătăciri mereu revigorante.

Şi-apoi prin luminişuri de pădure

Pe unde fluturii încep să zboare

Pe zânele ce mi-au fost interzise

Am să le-alint cu sărutări din floare.